title: -modda. Tovarlarni (xizmatlarni) realizatsiya qilish
text: (6-q.)
  Elektr va (yoki) issiqlik energiyasi, suv, gaz, kommunal xizmatlar, aloqa xizmatlari,
  moliyaviy va sugʻurta xizmatlari, quvurlar tizimi orqali yuklarni tashishga doir xizmatlar
  realizatsiya qilinganda, tovarlar (xizmatlar) doimiy (uzluksiz) asosda realizatsiya qilingan boshqa
  xollarda tovarlar yetkazib berilgan (xizmatlar koʻrsatilgan) kalendar oyning soʻnggi kuni
  tovarlarni (xizmatlarni) realizatsiya qilish boʻyicha aylanma amalga oshirilgan sanadir.
  (OʻzR
  29.12.2021-y. OʻRQ-741-son Qonuni tahriridagi qism)
  (7-q.)
  Obyektlar qurilishida, shu jumladan obyektlarni foydalanish uchun tayyor holda
  qurishda, shuningdek uzoq (bir soliq hisoboti davridan ortiq) texnologik davriylikdagi uzoq
  muddatli shartnomalar boʻyicha, agar tuzilgan uzoq muddatli shartnomalar shartlarida xizmatlarni
  har oyda topshirish nazarda tutilmagan boʻlsa, har bir kalendar oyning oxirgi kuni aylanma amalga
  oshirilgan sana deb hisoblanadi.
  (8-q.)
  Mol-mulk moliyaviy ijaraga (lizingga) berilganda, moliyaviy ijara (lizing)
  shartnomasi taraflari tomonidan imzolangan qabul qilish-topshirish dalolatnomasiga koʻra mol-
  mulk ijaraga oluvchining (lizingga oluvchining) tasarrufiga berilgan sana aylanma amalga
  oshirilgan sana deb hisoblanadi.
  (9-q.)
  Soliq toʻlovchining oʻz ehtiyojlari uchun tovarlarni berishda (xizmatlar koʻrsatishda)
  aylanma amalga oshirilgan sana deb soliq toʻlovchining tegishli ichki hujjati bilan
  rasmiylashtirilgan, ushbu tovarni berish (xizmatlar koʻrsatish) amalga oshirilgan kun eʼtirof
  etiladi.
  (10-q.)
  Tovarlar eksport bojxona tartib-taomiliga joylashtirilgan holda Oʻzbekiston
  Respublikasi hududidan tashqariga olib chiqilgan taqdirda, quyidagi sanalar tovarni realizatsiya
  qilish boʻyicha aylanma amalga oshirilgan sana deb hisoblanadi:
  1) bojxona toʻgʻrisidagi qonunchilikka muvofiq aniqlanadigan bojxona chegarasi haqiqatda
  kesib oʻtilgan sana;
  (OʻzR 21.04.2021-y. OʻRQ-683-son Qonuni tahriridagi band)
  2) bojxonaga oid deklaratsiyalashni amalga oshirgan bojxona organining belgilari qoʻyilgan
  holda tovarlarga taalluqli bojxona yuk deklaratsiyasi roʻyxatdan oʻtkazilgan sana - davriy va (yoki)
  vaqtinchalik bojxonaga oid deklaratsiyalashdan foydalanilgan hollarda.